open-index/open-wikipedia-markdown huggingface dataset:
बाबासाहेब भीमराव अंबेडकर बिहार विश्वविद्यालय

**बाबासाहेब भीमराव अंबेडकर बिहार विश्वविद्यालय**, जेकरा चलनसार नाँव **बी आर अंबेडकर बिहार इन्वर्सिटी** बा, भारतीय राज्य बिहार के उत्तरी हिस्सा में मुजफ्फरपुर में एक ठो राज्य विश्वविद्यालय बाटे। एकर स्थापना 1960 में भइल रहे आ कुल 37 गो कालेज एह विश्वविद्यालय से संबद्ध बाने। पत्राचार शिक्षा भी उपलब्ध बा।

## संदर्भ

## बहरी कड़ी
*

श्रेणी:बिहार के विश्वविद्यालय
श्रेणी:बिहार में शिक्षा

श्रेणी:भीमराव अंबेडकर
भूपेंद्र नारायण मंडल विश्वविद्यालय

**भूपेंद्र नारायण मंडल विश्वविद्यालय** भा **बी॰ एन॰ मंडल यूनिवर्सिटी** भारतीय राज्य बिहार के मधेपुरा में एगो राज्य विश्वविद्यालय बा। एकर स्थापना 1992 में भइल।

## संदर्भ

## बहरी कड़ी
*

श्रेणी:बिहार के विश्वविद्यालय
श्रेणी:बिहार में शिक्षा
बिहार कृषि विश्वविद्यालय

**बिहार कृषि विश्वविद्यालय** (Bihar Agricultural University) भारतीय राज्य बिहार के भागलपुर में एगो ऑटोनामस कृषि विश्वविद्यालय बा। एकर स्थापना साल 2010 में भइल आ एकरा के राज्य विश्वविद्यालय के दर्जा मिलल बा। एकर स्थापना भारतीय कृषि अनुसंधान परिषद् (आइसीएआर) के तत्वावधान में भइल। ई सबौर, भागलपुर से संचालित बा जे राज्य के सभसे पहिला खेती-किसानी के पढ़ाई वाला कालेज हवे।

## संदर्भ

## बहरी कड़ी
* 

श्रेणी:बिहार के विश्वविद्यालय
श्रेणी:बिहार में शिक्षा
बकरीद

225px|thumb|अपना लइका के बलि देवे जा रहल इब्राहीम
**बकरीद** (ईद-अल-अज़हा) मुसलमान लोग के पबित्र तिहुआर हवे। ई हजरत इब्राहिम द्वारा अल्लाह के आदेश के पालन में अपना लइका के बली चढ़ावे के घटना के यादगार के रूप में मनावल जाला, लइका के बली देवे के तइयार इब्राहीम के सोझा अंतिम समय पर अल्लाह के भेजल जिबरील एगो भेड़ के बच्चा रख दिहलें आ इब्राहीम के लइका के जान बच गइल रहे। ई मुसलमान लोग के दू गो सभसे पबित्र मानल जाए वाला तिहुआर में से एक बा।

इस्लामी कैलेंडर के मोताबिक ई परब जिलहिज के महीना के दसवीं तिथी के मनावल जाला। एह दिन मुसलमान लोग कौनों जानवर के बली चढ़ावे ला आ ओकर तिसरा हिस्सा गरीब आ वंचित लोग के, एतने हिस्सा नात-रिश्तेदार लोग के बाँटल जाला आ बाकी बाँचल तिसरा हिस्सा रख लिहल जाला।

श्रेणी:इस्लाम
श्रेणी:इस्लामिक तिहुआर
भैरो बाबा

**भैरो बाबा** (संस्कृत: भैरव) एगो हिंदू देवता हवें। शिव के भयावन रूप वाला अवतार मानल जालें। इनके पूजा भारत, नेपाल आ श्रीलंका में होले। हिंदू, बौद्ध आ जैन धरम के कथा में इनके बिबरन मिले ला।

भैरो बाबा के जनम भा अवतार के तिथी के रूप में कातिक महीना के अन्हरिया पाख के अष्टिमी के *भैरवाष्टमी* के रूप में मनावल जाला। 

नेपाल के काठमांडू, आ भारत में उज्जैन आ बनारस में काल भैरव के मंदिर परसिद्ध बाने। बनारस के काल भैरव, एह शहर के नगर देवता मानल जालें आ लोकल लोग के बीच इनके बहुते महत्व बा।

श्रेणी:बनारस के हिंदू मंदिर
श्रेणी:हिंदू देवी-देवता
चाणक्य राष्ट्रीय विधि विश्वविद्यालय

**चाणक्य राष्ट्रीय विधि विश्वविद्यालय** बिहार के पटना में एगो लॉ यूनिवर्सिटी बा। एकर स्थापना 2006 में भइल। पटना हाइकोर्ट के चीफ जस्टिस एकर चांसलर होलें। साल 2009 में एकरा खाती 71 करोड़ रुपिया के फंड के घोषणा कइल गइल रहे। कई तरह के सुबिधा आ अनुभवी शिक्षक वाला ई विश्वविद्यालय अपने में बेहतरीन विश्वविद्यालय मानल जाला।

## संदर्भ

## बहरी कड़ी
* 

श्रेणी:बिहार के विश्वविद्यालय
श्रेणी:बिहार में शिक्षा
कामेश्वर सिंह दरभंगा संस्कृत विश्वविद्यालय

**कामेश्वर सिंह दरभंगा संस्कृत विश्वविद्यालय** बिहार के मिथिला क्षेत्र के सांस्कृतिक राजधानी दरभंगा में एक ठो राज्य विश्वविद्यालय बा। संस्कृत के पढ़ाई, रिसर्च आ अपना धनी पांडुलिपि संग्रह खाती परसिद्ध बाटे।

## इतिहास

हेकर स्थापना 1961 मे भइल रहे आ उमेश मिश्र हेकर पहिलका कुलपती रहन।

## संदर्भ

## बहरी कड़ी
* 

श्रेणी:बिहार के विश्वविद्यालय
श्रेणी:बिहार में शिक्षा
थायराइड

**थायराइड** भा **थाइराइड** मनुष्य के गटई में मौजूद एगो ग्लैंड हवे। ई गटई के साम्हने वाला हिस्सा में घांटी के ठीक नीचे होल आ दू गो लोभ आ एक थो इस्थ्मस वाली होले। ई एगो इंडोक्राइन ग्लैंड हवे। थायराइड से कई गो थायराइड हारमोन सरवत्ते लें जे मुख्य रूप से शरीर के मेटाबॉलिस्म आ प्रोटीन के सिंथेसिस के परभावित करे लें।

## इहो देखल जाय
* थायराइड हार्मोन
* थायराइड बेमारी

श्रेणी:इंडोक्राइन ग्लैंड
पतंजलि

**पतंजलि** एगो भारतीय नाँव हवे। एह नाँव के कई गो प्राचीन ऋषि-मुनि भा बिद्वान लोग के जिकिर मिले ला। एह लोग में पाणिनि के ब्याकरण ग्रंथ *[[अष्टाध्यायी]]* पर भाष्य लिखे वाला, आ *[[योग सूत्र]]* के लिखे वाला पतंजलि के नाँव सभसे परसिद्ध बा। बिद्वान लोग एह बात पर एकमत नइखे की ई दुनों रचना एकही ब्यक्ति के ह भा पतंजलि नाँव के दू गो अलग-अलग लोग रहे।

## संदर्भ

श्रेणी:संस्कृत-भाषा के लेखक
श्रेणी:प्राचीन भारतीय लोग
श्रेणी:प्राचीन भारतीय लेखक
पतंजलि (बहुअर्थी)

**पतंजलि** के नीचे दिहल कई अरथ हो सके ला:

* पतंजलि - प्राचीन भारत के ब्यक्ति (लेखक),
* पतंजलि आयुर्वेद - एक ठो ब्रांड,
परमानेंट एकाउंट नंबर

**परमानेंट एकाउंट नंबर** (**पैन**) (अंग्रेजी: PAN) एगो कोड हवे जे भारत में लोगन के पहिचान खातिर इस्तेमाल होला, खासतौर पर अइसन लोग के पहिचान खाती जे लोग इनकम टैक्स देत होखे। ई दस अच्छर के कोड होला जेह में अंग्रेजी के अच्छर आ गिनती के अंक सामिल होलें। ई कोड भारत सरकार के आयकर बिभाग (इनकम टैक्स डिपार्टमेंट) द्वारा जारी कइल जाला। नंबर के एगो कार्ड पर जारी कइल जाला जेकरा के **पैनकार्ड** कहल जाला। ई एक ठो पहिचान प्रमाण पत्र के रूप में भी मान्य दस्तावेज हवे।

पैन, भारत के बाहर के नागरिक लोग के भी इशू कइल जाला, वीजा के बैधता के आधार पर, आ ई भारत के नागरिक होखे के प्रमाण ना होला। एह पर ब्यक्ति के पता भी ना लिखल होला, एही कारन ई निवास भा पता के प्रमाण के रूप में भी ना इस्तेमाल हो सके ला। बहुत सारा फाइनेंस के कामकाज आ रुपिया-पइसा के लेनदेन खातिर पैन बतावल अनिवार्य बाटे। एकर मुख्य मकसद सगरी लेनदेन सभ खाती ब्यक्ति भा कंपनी वगैरह के यूनीक पहिचान कइल हवे जेवना से टैक्स चोरी से निपटल जा सके।

## संदर्भ

श्रेणी:भारत में इनकम टैक्स
श्रेणी:भारत के पहिचान प्रमाण पत्र
अमेजन

**अमेजन** के निचे दिहल कई गो अरथ हो सके लें:

* अमेजन नदी - दक्खिन अमेरिका में एगो नदी।
* अमेजन.कॉम - एगो ई-कामर्स कंपनी।
अमेजन (कंपनी)

**अमेजन.कॉम इंक.** एगो अमेरिकी ई-कामर्स आ क्लाउड कंप्यूटिंग कंपनी बा। एकर मुख्यालय सिएटल, बसींगटन में बा। एकर सुरुआत जेफ़ बेजोस के दवारा साल 2005 मे कइल गइल। सुरुआत में ई खाली किताब बेचत रहुवे। बाद में अपना सीवान के बिस्तार कइलस। बरतमान समय में ई इंटरनेट-आधारित फुटकर ब्यापार के सभसे बड़हन कंपनी बा।

## इहो देखल जाय
* ऍमज़ॉन वेब सर्विसेज़

## संदर्भ

श्रेणी:अमेरिकी कंपनी
श्रेणी:ऑनलाइन कंपनी
डोरेमान

**डोरेमान** भा **डोरेमोन** एगो जापानी मांगा सिरीज बा जे फुजिको एफ॰ फूजियो द्वारा लिखल आ चित्रित कइल गइल। बाद में ई मीडिया फ्रेंचाइज आ एनीमे सीरीज के रूप में स्थापित हो गइल।

वर्तमान में एकर 2005 से सुरू भइल एनीमेशन (कार्टून) सिरीज टीवी चैनल सभ पर देखावल जा रहल बा।

## इहो देखल जाय
* डोरेमान (2005 एनिमे)

श्रेणी:एनिमेटेड टीवी सिरीज
ई-रिक्शा

225px|thumb|फाइबर बाडी वाला ई-रेक्सा
**इलेक्ट्रिक रिक्शा**  **ई-रिक्शा** परिवहन के साधन बा जेकर इस्तेमाल तेजी से बढ़ रहल बा आ अब ऑटो-रिक्शा आ पैडल-रेक्सा के तुलना में एकरा के पसंद कइल जा रहल बा काहें की ई सस्ता बा आ पैडल-रेक्सा के तुलना में कम मेहनत वाला बा।

तीन पहिया वाला ई गाड़ी, इलेक्ट्रिक मोटर से चले ले जवन की 650 से 1400 वाट के होला। पावर के सोर्स के रूप में एह सभ में बैटरी लागल होले। अइसन रेक्सा कई देसन में चलन में आ रहल बाने हालाँकि, चीन आ भारत में इनहन के ढेर प्रोडक्शन हो रहल बा। भारत में लोकल बनल ई-रिक्शा आ चाइनीज, दुनों चलन में बाने।

## संदर्भ

श्रेणी:भारत में सड़क परिवहन
श्रेणी:यान
रजनीश

**ओशो**, (जनम नाँव: चंद्र मोहन जैन;  11 दिसंबर 1931 – 19 जनवरी 1990) भा भगवान श्री **रजनीश** एगो भारतीय गुरु आ अपना के बुद्धत्व प्राप्त भगवान होखे के बात कहे वाला ब्यक्ति रहलें। इनके *रजनीश आंदोलन* के सुरुआत करे, प्रखर वक्ता आ समाजवाद, महात्मा गाँधी आ रूढ़िवादी हिंदू धर्म के आलोचक के रूप में जानल जाला। इनका जीवन काल में इनके पहिचान एगो रहस्यवादी, गुरु, आध्यात्मिक शिक्षक के रूप में रहल। ब्यापक तौर पर भारत में भ्रमण का के प्रवचन दिहलें आ सुरुआत में, सेक्स के प्रति इनके ढेर खुला बिचार के कारण इनके *सेक्स गुरु* के दर्जा दिहल गइल हालाँकि, बाद में इनके बिचार के अधिका स्वीकृति मिलल।

इनका जिनगी में कई तरह के बिबाद भइल। अमेरिका में इनके आश्रम खोले के बाद भइल बिबाद में इनका पर 1984 के "रजनीशी बायोटेरर हमला" के आरोप लागल आ कई देस सभ में इनके घुसल प्रतिबंधित क दिहल गइल। बाद में ई पुणे में आपन आश्रम में लवट के आ गइलें। 1990 में एही जे इनके निधन भइल। अब एह आश्रम में ओशो इंटरनेशनल मेडिटेशन रिजार्ट के नाँव से जानल जाला।

## संदर्भ

श्रेणी:भारत के लोग
श्रेणी:1931 में जनम
श्रेणी:1990 में निधन
ओप्पो इलेक्ट्रानिक्स

**ओप्पो इलेक्ट्रानिक्स कॉर्प.** चीन के एगो इलेक्ट्रानिक्स कंपनी बा। मुख्य रूप से ई स्मार्टफोन आ कुछ अन्य उपभोक्ता इलेक्ट्रानिक्स सामान बनावे ले। एकर मुख्यालय गुआंगडांग में बा आ ई साल 2001 में स्थापित भइल। नया उमिर के लोग के टारगेट क के ई कंपनी कैमरा फोन के फोकस बना के आपन स्मार्टफोन बेच रहल बा।

## इतिहास
"ओप्पो" नाँव से एह ब्रांड के रजिस्ट्रेशन चीन में साल 2001 में भइल आ ई 2004 में लांच भइल। एकरे बाद ई पूरा दुनियाँ में फइल गइल।

जून 2016 में, ओप्पो चीन के सभसे बड़हन स्मार्टफोन बनावे वाली कंपनी बन गइल, आ एकर प्रोडक्ट लगभग 200,000 से ढेर फुटकर दोकान सभ पर बिकाए लागल।

साल 2017 में, ओप्पो एगो बोली में सभसे ढेर बोली लगा के भारतीय राष्ट्रिय क्रिकेट टीम के किट पर आपन लोगो देखावे के अधिकार जीत लिहलस। एह अधिकार के चलते भारतीय क्रिकेट टीम के किट पर एकर लोगो साल 2017 से 2022 ले देखावल जाई आ एह दौरान भारतीय टीम कुल 259 इंटरनेशनल मैच खेली जेह में 62 टेस्ट मैच, 152 वन डे, आ 45 टी20 इंटरनेशनल होखिहें। एह में साल 2019 में इंग्लैंड में होखे वाला वल्ड कप भी सामिल बा आ साल 2020 टी20 वल्ड कप भी बा जे ऑस्ट्रेलिया में होखी। 

## संदर्भ

श्रेणी:चीन के कंपनी
आधार

**आधार** एक ठो बारह अंक के यूनिक नंबर कोड बा जे भारत के निवासी लोग के उनके बायोमेट्रिक लच्छन आ डेमोग्राफिक डेटा के ले के पहिचान के कोड के रूप में जारी कइल जाला। जवना कागज पर ई नंबर छपल रूप में जारी होला ओकरा के **आधार कार्ड** कहल जाला। एकरा खातिर *यूनीक आइडेंटिफिकेशन अथारिटी ऑफ इंडिया* (UIDAI) आँकड़ा एकट्ठा करे ले। ई एक ठो सैट्यूटरी संस्था बा जे भारत सरकार के इलेक्ट्रानिक्स आ इन्फार्मेशन टेक्नोलॉजी मंत्रालय के अधीन काम क रहल बा।

आधार, दुनिया के सभसे बिसाल बायोमेट्रिक पहिचान रजिस्ट्रेशन ब्यवस्था बन चुकल बा आ 15 अगस्त 2017 तक ले कुल 1.171 बिलियन रजिस्ट्रेशन हो चुकल बा।

## संदर्भ

श्रेणी:भारत के पहिचान प्रमाण पत्र
ईबे

**ईबे इंक.** (eBay Inc.) (**ebay**) एक ठो अमेरिकी ई-कामर्स कंपनी बा जे ऑनलाइन ब्यापार के सुबिधा देले। उपभोक्ता-से-उपभोक्ता, भा ब्यापारी-से-उपभोक्ता के सामान के खरीद-फरोख्त उपलब्ध करावे ले। एकर मुख्यालय कैलिफोर्निया के सैन होजे शहर में बा। एकर स्थापना पियरे ओमिडयर द्वारा 1995 में भइल रहे आ वर्तमान में ई करीब 30 देसन में ऑपरेट क रहल बा।

## संदर्भ

श्रेणी:अमेरिकी कंपनी
डिज्नी+ हॉटस्टार

**हॉटस्टार** एगो ऑनलाइन भारतीय डॉट.कॉम कंपनी बा जे डिजिटल आ मोबाइल एंटरटेनमेंट के प्लेटफार्म के रूप में सेवा देवे ले। एकर मलिकाई स्टार इंडिया के लगे बा।

## संदर्भ

श्रेणी:भारतीय कंपनी
श्रेणी:ऑनलाइन कंपनी
लखनऊ विश्वविद्यालय

**लखनऊ यूनिवर्सिटी** उत्तर प्रदेश के राजधानी लखनऊ में स्थित एगो सरकारी विश्वविद्यालय बा। ई राज्य विश्वविद्यालय हवे आ एकर स्थापना 1921 में भइल रहे।
thumb|लखनऊ विश्वविद्यालय कर पुरान कैंपस|alt=

## संदर्भ

श्रेणी:उत्तर प्रदेश के विश्वविद्यालय
श्रेणी:लखनऊ
डोमिनोज पिज्जा

**डोमिनोज पिज्जा इंक॰** पिज्जा बेचे वाली एगो अमेरिकी रेस्तरां चेन बा। एकर सुरुआत 1960 में भइल आ मुख्यालय एन आर्बर, मिशिगन में डोमिनोज पिज्जा ऑफिस फार्म के नाँव से मौजूद बा। वर्तमान में ई दुनिया के कई देस सभ में रेस्तरां चला रहल बा।

## संदर्भ

श्रेणी:अमेरिकी कंपनी
ओएलएक्स

**ओएलएक्स** (OLX) एगो ऑनलाइन मार्केटिंग सुबिधा देवे वाली कंपनी बा। ई अर्जेंटीना के कंपनी साल 2006 में स्थापित भइल आ वर्तमान में कुल 45 गो देसन में आपन सेवा दे रहल बा, आ ई भारत, ब्राजील, पाकिस्तान, पोलैंड, पुर्तगाल आ यूक्रेन में ई सभसे बड़हन अपने तरह के कंपनी बाटे जहाँ ऑनलाइन क्लासिफाइड बिग्यापन दिहल जा सके।

## संदर्भ

श्रेणी:ऑनलाइन कंपनी
श्रेणी:अर्जेंटाइना
काशी विद्यापीठ

**महात्मा गांधी काशी विद्यापीठ** उत्तर प्रदेश के बनारस शहर में एगो सरकारी विश्वविद्यालय बा। ई राज्य विश्वविद्यालय हवे आ एकर स्थापना 1921 में भइल। वर्तमान में एह विश्वविद्यालय से ढेर सारा कालेज संबद्ध बाने आ ई कला, बिज्ञान, लॉ आ कामर्स बिसयन में ग्रेजुएशन, पीजी आ रिसर्च के कोर्स चला रहल बा।

विश्वविद्यालय के स्थापना शिव प्रसाद गुप्त आ भगवान दास के कोसिस के चलते भइल आ महात्मा गाँधी एकर उद्घाटन कइलें। पहिले एकर नांव खाली "काशी विद्यापीठ" रहे, 1995 में एकर नाँव "महात्मा गांधी काशी विद्यापीठ" कइल गइल।

## संदर्भ

श्रेणी:उत्तर प्रदेश के विश्वविद्यालय
श्रेणी:बनारस
पेटीएम

**पेटीएम** (Paytm) ऑनलाइन पेमेंट आ ई-कामर्स के सेवा देवे वाली एगो भारतीय ब्रांड बा। एकर मुख्यालय दिल्ली राजधानी क्षेत्र में, उत्तर प्रदेश के नोएडा में बा। पेटीएम, अपना महतारी कंपनी *वन97* के उपभोक्ता ब्रांड हवे आ एकर नांव *पे थ्रू मोबाइल* (Pay Through Mobile) के शार्ट फार्म हवे।

2015 में एह कंपनी के चीनी ई-कामर्स कंपनी अलीबाबा से फंडिंग मिलल आ वर्तमान में एकरे महतारी कंपनी *वन97* में अलीबाबा सभसे बड़हन स्टेकहोल्डर बाटे।

## संदर्भ

श्रेणी:ऑनलाइन कंपनी
दक्षिण अफ़्रीका एयरवेज

दक्षिण अफ़्रीकी एयरवेज (एसएए) दक्षिण अफ्रीका का ध्वजवाहक ह। एकर मुख्यालय ऑर तामो अंतरराष्ट्रीय हवाई अड्डा की एयरवेज पार्क प बा, जवन की केम्पटन पार्क, एकूरहुलेनी, गौतेंग में बा। इ एयरलाइन,  एसए एक्सप्रेस, एसए एयरलाइन और एकर कम लागत वाली वाहक, मैंगो की साथ साझेदारी में, दक्षिण अफ्रीका की अन्दर और पूरा महाद्वीप में, और एकरी जोहान्सबर्ग हब ऑर तामो अंतरराष्ट्रीय हवाई अड्डा से आठ अंतरमहाद्वीपीय मार्गन प  एकरी 54 एयरक्राफ्ट की बेड़ा की साथ उड़ान भरेले। मूसा झवेन नवंबर 2015 से एकर कार्यकारी सीईओ हंवं।

दक्षिण अफ्रीकी सरकार द्वारा यूनियन एयरवेज क अधिग्रहण की बाद 1934 में दक्षिण अफ्रीकी एयरवेज क स्थापना भइल रहे। ए एयरलाइन क शुरूआत में दक्षिण अफ्रीकी रेलवे और हार्बर्स प्रशासन द्वारा देखरेख और नियंत्रण कईल गइल। अफ्रीकी देशन द्वारा रंगभेद विरोधी प्रतिबंधन से रंगभेद की दौरान ठहराव वाला हवाईअड्डन से एयरलाइन वंचित हो गइली स, जेसे उन्हन के ए महाद्वीप के लंबा दूरी की विमानन की साथ बाईपास करे के मजबूर होखे के पड़ल। ए समय की दौरान, एके एकरी अफ्रीकी नांव, सुद-अफ्रिकाएनस ल्यूगेंस (एसएएल) द्वारा भी जानल जाव, जेके बाद में हटा दिहल गइल। 1997 में एसएए आपन नांव, छवि और विमान क वेशभूषा बदल दिहलस और ऑनलाइन टिकट सेवा शुरू कईलस। 2006 में, एसएए एगो स्वतंत्र एयरलाइन की रूप में संचालित करे खातिर ट्रांसनेट, जवन की ओकर मूल कंपनी रहे ओसे अलग हो गइल। एसएए टेनिस पेशेवरन की एसोसिएशन क आधिकारिक एयरलाइन ह।  SAA, एगो कम लागत वाली घरेलू एयरलाइन मैंगो क मालिक ह, और ऐयरलिंक और दक्षिण अफ्रीकी एक्सप्रेस की साथ संबंध स्थापित कइले बा।इ स्टार अलायंस क सदस्य ह।
## इतिहास

दक्षिण अफ्रीकी सरकार द्वारा यूनियन एयरवेज की अधिग्रहण की बाद 1 फरवरी 1934 के दक्षिण अफ्रीकी एयरवेज क गठन भइल। चालीस कर्मचारी सदस्य, एगो डे हवललैंड DH.60 जिप्सी मॉथ, एगो डे हैविलैंड 80ए पुस मॉथ, तीनगो जंकर एफ-13एस और एगो पट्टा पर लिहल जंकरर्स एफ 13 और जंकर्स ए50 अधिग्रहण में शामिल रह न स। अधिग्रहण की बाद, सरकार एयरलाइन क नांव बदल के दक्षिण अफ्रीकी एयरवेज क दिहलस और एकर नियंत्रण दक्षिण अफ्रीकी रेलवे और हार्बर प्रशासन (अब ट्रांसनेट) के दे दिहलस। चार्टर परिचालन क ओ ही वर्ष में शुरुआत हो  गइल रहे। अगिला वर्ष में 1 फरवरी के, इ विमान कम्पनी स्वीड्स ल्यूगेंस / दक्षिण पश्चिम एयरवेज (अब एयर नामीबिया) के अधिग्रहण कईलस, जवन एकरी पहिले 1932 से विंडहोक और किमबर्ली की बीच साप्ताहिक एयर-मेल क सेवा प्रदान करे।

ए समय की दौरान, दक्षिण अफ्रीकी एयरलाइन तीनगो जंकर्स जू 52/3 एम विमान क ऑर्डर दिहलस, जवन की अक्टूबर 1934 में मिलल और 10 दिन बाद सेवा में उतारल गइल। ए विमानन के चार चालक दल की साथ 14 यात्री ले जाए खातिर कॉन्फ़िगर कईल गइल रहे। इन्हन से डरबन-ईस्ट लंदन-पोर्ट एलिजाबेथ-जॉर्ज / मोसेल बे-केप टाउन मार्ग पर साप्ताहिक सेवा की साथ तीन बेर साप्ताहिक डरबन-जोहान्सबर्ग सेवा सक्षम भइल।

1 जुलाई 1935 के, SAA  आपन संचालन रैंड हवाई अड्डा प स्थानांतरित क दिहलस काहेंकी इ तेजी से स्पष्ट हो गइल रहे की जोहान्सबर्ग देश का विमानन केन्द्र बन जाई, जवन की रैंड-डरबन-ईस्ट लंदन-पोर्ट एलिजाबेथ-केप टाउन सेवा की शुभारंभ की साथ भइल।
## सन्दर्भ

श्रेणी:हवाई जहाज
श्रेणी:हवाई जहाज सेवा
हरीकेन इरमा

**इरमा हरीकेन** (Hurricane Irma) एगो बहुत पावरफुल उष्णकटिबंधी चक्रवात बा जे अटलांटिक महासागर के कैरीबियन इलाका में लीवर्ड दीप, आ प्यूर्टो रिको, क्यूबा आ फ्लोरिडा के आपना जद में लिहले बा। साफिर-सिम्पसन पैमाना पर एकरा के श्रेणी 5 के चक्रवात बतावल जा रहल बा जेकर मतलब बा की ई बहुत भारी नुकसान पहुँचावे में सक्षम तूफ़ान बा।

30 अगस्त के, केप वर्डे के लग्गे, ई एगो उष्णकटिबंधी तरंग से तूफान के रूप लिहलस जबकि ई तरंग दू दिन पहिले अफिरका के किनारा से सुरू भइल रहे। वर्तमान खबर के मोताबिक ई अटलांटिक महासागर में अब तक के रिकार्ड कइल गइल सभसे शक्तिशाली तूफ़ान बा आ एकर साइज लगभग फ्रांस के बरोबर बा। लगातार हवा बहाव (सस्टेंड विंड) के सभसे ढेर तेजी अनुसार ई 2005 में आइल हरीकेन विल्मा के बाद दुसरा सभसे पावरफुल, आ हवादाब के कमी के मामिला में 2007 में आइल हरीकेन डीन के बाद सभसे शक्तिशाली तूफ़ान बतावल जा रहल बा। अबतक के रिकार्ड में इरमा अइसन पहिला श्रेणी 5 के तूफान बा जे उत्तरी लीवर्ड दीप के अपना जद में लिहले होखे।  ई एगो टिपीकल केप वर्डे हरीकेन बा जवन की साल 2017 के अटलांटिक हरीकेन सीजन के नउवाँ तूफान बा जेके नाँव दिहल गइल होखे, चउथा हरीकेन बा, आ दुसरा भयानक हरीकेन बाटे। टिपीकल, यानी की अपने तरह के प्रकार के सभसे सामान्य लच्छन वाला, प्रकार में बिना कौनों अपवाद के स्थिति वाला, केप वर्डे हरीकेन, अटलांटिक महासागर में अफिरका के पच्छिमी किनारा से सुरू होखे वाली उष्णकटिबंधी तरंग के रूप में होलें आ केप वर्डे ले चहुँप के ई चक्रवात के रूप धारण का लेलें जिनहन के एह इलाका में हरीकेन कहल जाला, आ ई वेस्ट इंडीज आ कैरेबियन दीप सभ के ऊपर होत, अमेरिका के फ्लोरिडा किनारा से टकराव करे लें।

जब इरमा हरीकेन के रूप लिहलस, एकरा 24 घंटा के भितरे, अनुकूल दसा पा के ई श्रेणी 2 के हरीकेन हो गइल। कुछ समय के बाद ई एगो प्रमुख हरीकेन बन गइल जब ई श्रेणी 3 के हरीकेन के रूप ले लिहलस। हालाँकि, एकरे बाद एह में हवा के बहाव में कुछ उतार-चढ़ाव देखल गइल, 5 सितंबर के ई श्रेणी 5 के हरीकेन बन गइल आ भयावह हो गइल। एकरे बाद एह में लगातार बहे वाली सभसे तेज हवा के बेग 185&nbsp;मील प्रति घंटा (295 किमी/घं) आ एकरा सेंटर में सभसे निचला हवादाब  दर्ज कइल गइल। एह आधार पर ई 1970 के हरीकेन एलेन के बाद सभसे तेज हवा बहाव वाला हरीकेन बा। कैरेबियन के इलाका से बाहर, मुख्य अटलांटिक बेसिन में ई अबतक के सभसे तेज हरीकेन बतावल जा रहल बा आ साल 2017 में पूरा दुनिया में आइल चक्रवात सभ में भी अब तक ले के सभसे तेज चक्रवात बा।

ई तुफान अब तक ले, बारबूडा, सेंट बार्थेलेमी, सेंट मार्टिन, एंग्विला आ वर्जिन दीप में भारी तबाही मचा चुकल बा। उत्तरी लीवर्ड दीप से टकराये वाला ई सभसे ताकतवर तुफान रहल आ एह इलाका में आवे वाला तुफान सभ में भी सभसे भयानक साबित भइल बा। 7 सितंबर के यूटीसी समय अनुसार दुपहरिया ले एकरे कारन कम से कम 10 लोग के जान जा चुकल बा।

## मौसमबिज्ञानी समयरेख

पच्छिमी अफिरका के किनारा से पैदा भइल उष्णकटिबंधी लहर के अमेरिकी नेशनल हरीकेन सेंटर (NHC) 26 अगस्त से मॉनिटर करे सुरू कइलस। 27 तारीख के ई लहर महादीप के किनारा से समुंद्र में बढ़ल। अगिला दू दिन के दौरान, एह लहर के साथ चले वाला बौछार आ झंझावात के सिस्टम साफ-साफ तरीका से ब्यवस्थित तुफान के रूप ले लिहलस। 29 अगस्त के जब ई केप वर्डे के ठीक दक्खिन ओर से गुजरल, स्पष्ट रूप से कम दबाव वाला क्षेत्र बन चुकल रहे आ एनएचसी द्वारा ई घोषणा कइल गइल की अगर अउरी ब्यवस्थित रूप लेई तब ई उष्णकटिबंधी चक्रवात के रूप ले ली। 

## इहो देखल जाय
* हरीकेन मारिया

## संदर्भ

## बाहरी कड़ी
*
* The NHC's advisory archive on Hurricane Irma

श्रेणी:अटलांटिक हरीकेन
श्रेणी:2017 में आइल प्राकृतिक आफत
क्विकर

**क्विकर** ऑनलाइन बिग्यापन प्लेटफार्म उपलब्ध करावे वाली  एगो भारतीय कंपनी बा। एकर स्थापना प्रणय चुलेट आ जिबी थॉमस द्वारा साल 2008 में भइल। एकर मुख्यालय बंगलौर में बा आ एह साइट पर 900 से ढेर भारतीय शहर सभ के बिग्यापन के लिस्टिंग उपलब्ध बा।

## संदर्भ

श्रेणी:भारतीय कंपनी
श्रेणी:ऑनलाइन कंपनी
पेपाल

**पेपाल** भा **पेपैल** (PayPal) एगो अमेरिकी ऑनलाइन कंपनी बा जे दुनिया भर में ऑनलाइन पेमेंट आ पइसा ट्रांसफर के सुबिधा दे रहल बा।

## संदर्भ

श्रेणी:अमेरिकी कंपनी
श्रेणी:ऑनलाइन कंपनी
पोर्तो रिको

**पोर्तो रिको** उत्तरी कैरेबियन सागर में अमेरिका के के द्वारा नियंत्रित एगो राज्यक्षेत्र बा। भूगोलीय रूप से ई ग्रेटर एंटीलीज के हिस्सा हवे आ एह में मुख्य पोर्टो रिको नाँव के दीप आ कुछ अन्य दीप सामिल बाने। इहाँ के सभसे बड़हन आबादी वाला जगह एकर राजधानी सान जुआन बाटे।

ई अमेरिका के *अनइनकार्पोरेटेड टेरिटरी* में आवेला, मतलब की इहाँ अमेरिका के नियंत्रण बा बाकी ई अमेरिका के हिस्सा के रूप में सामिल (इनकार्पोरेटेड) नइखे। अइसन इलाका सभ पर अमेरिका के संबिधान पूरा तरीका से लागू ना होला।

पोर्टो रिको में स्पेनिश आ अंग्रेजी मुख्य भाषा बाड़ी आ स्पेनिश ढेर परभावी भाषा हवे।

श्रेणी:कैरेबियन सागर
श्रेणी:कैरेबियन
क्यूबा

**क्यूबा** कैरेबियन, कैरेबियन सागर आ अटलांटिक महासागर के मिलन के इलाका में एगो दीपीय देस बा। एह में मुख्य क्यूबा दीप के अलावा अउरी कई गो छोट दीप सामिल बाने। हवाना इहाँ के राजधानी आ सभसे बड़ आबादी वाला सहर बा।

## संदर्भ

श्रेणी:यूनाइटेड नेशंस के सदस्य देस
श्रेणी:उत्तर अमेरिका के देस
श्रेणी:कैरेबियाई देस
उष्णकटिबंधी चक्रवात

**उष्णकटिबंधी चक्रवात** एगो तेजी से घुमरियावत तुफान होला। एह तुफानी सिस्टम में, एकरे सेंटर में कम हवादाब, धरती के सतह के लगे तेज हवा आ स्पाइरल के रूप में झंझावातन के समूह होला जे भारी बरखा करे लें।

## बाहरी कड़ी
* फणीः कैसे पड़ा चक्रवात का नाम, बीबीसी हिंदी पर; चक्रवात के नाँव धराई के बारे में जानकारी। 

श्रेणी:चक्रवात के प्रकार
श्रेणी:मौसम
श्रेणी:वायुमंडल
हिंदू कला

**हिंदू कला** में हिंदू धर्म से सांस्कृतिक रूप से जुड़ल कलात्मक परंपरा आ शैली के शामिल कइल जाला।

## परिचय

हिंदू धर्म, अपना 1 अरब अनुयायिन की साथ, दुनिया क लगभग 15% आबादी बनेला और इ एगो एइसन संस्कृति ह जवन कि कला से प्रभावित जीवन की कई गो अलग-अलग पहलू से भरल बा। कुल 64 गो पारंपरिक कला बाड़ी स जवन की उत्कृष्ट संगीत से शुरू होके आभूषणन की पहनावा से लेके ओकरी विभिन्न साज-सज्जा की तरीकन ले जाला। चूँकि, धर्म आ संस्कृति के हिंदू धर्म से अलग नाहीं क सकल जा सके ला, एही से एमें पुनरावर्तीत प्रतीक जइसे कि देवता अउरी उन्हन लोग क कई गो अवतार, कमल क फूल, अतिरिक्त अंग आ इहाँ तक ले कि पारंपरिक कला क दृश्य, अलग अलग मूर्तियन, चित्र, संगीत अउरी नृत्य देखे के मिलेला।

## 64 गो पारंपरिक कला

* गायन
* वाद्य संगीत - 20 वीं शताब्दी से पहिले संगीत सीखे खातिर घराना में जन्म लिहले की शर्त की चलते हिंदू संस्कृति में संगीत सीखल एगो मुश्किल काम रहे। हिंदुस्तानी शास्त्रीय संगीत सीखले क इच्छा रखे वालन खातिर 1920 की दशक की आरंभ से कुछ आसानी भइल। सामान्य तौर प हर कलाकारन की टुकड़ी में एगो हार्मोनियम शामिल रहे (जवन की पश्चिमी देश भारत में ले आइल रह न स), बांसुरी, वीणा, सितार, स्वरमंडल और एगो तबला भी एकर हिस्सा रहे। कई गीतन में धर्मशास्त्र से संबंधित विषय, भगवान क प्रशंसा, भगवान क विभिन्न अवतार जैसन मजबूत विषय और यहाँ तक की धरती की निर्माण क कथा भी देखे के मिलेला। चूंकि वाद्य संगीत एगो प्रदर्शन कला ह, एही वजह से एके नाट्य शास्त्र की ग्रंथन में लिखल सख्त दिशा निर्देशन क पालन करे के चाहीं।
* नृत्य
* चित्रकारी (भारतीय किसिम) - विभिन्न प्रकार क लोक चित्र भारतीय संस्कृति खातिर गर्व क बात ह जवन की भारत की सुंदरता, परंपरा और विरासत के दर्शावेला। मधुबनी, राजस्थानी, बटिक-आर्ट, पट्टचित्र, गोंड, मंडला, वारली -आदिवासी कला, पिथोरा, बंगाली, निर्मल, मैसूर, तंजौर चित्रकारी आदि जैसन कईगो पारंपरिक चित्रकला बाड़ी स, जवन प्रेम, सर्वशक्तिमान, सौंदर्य, सच्चाई क अभिव्यक्ति ह और इ परंपरा और कला की तौर प भारत की हर क्षेत्र में देखे के मिलेला। 	
* माथा क सजावट
* फर्श प सजावटी फूल और अनाज से डिजाइन 
* घर आ मंदिर में फूल क सजावट
* व्यक्तिगत साज-सज्जा
* मोज़ेक टाइलिंग
* बेडरूम क साज-सज्जा
* पानी से संगीत क व्यवस्था
* पानी क अलग अलग तरह क फव्वारा आ छिड़काव
* गुप्त मंत्र
* फूलन क हार बनवले क कला
* सिर श्रृंगार
* ड्रेसिंग
* ड्रेपरी समय बितले की साथ ड्रेपरी (पर्दा से सजावट क कला) में प्रगति भइल बा। एक समयबिंदु प पुरुष और महिला दुनू धोती पहिने स लेकिन 14 वीं शताब्दी की आसपास समय बदल गईं और औरतीन क फैशन अधिक जटिल बन गइल और ए तरह से साड़ी अस्तित्व में आइल। हर ड्रेपरी पहिने वाला की निजी पसंद, व्यवसाय और सामाजिक स्थिति की हिसाब से अलग-अलग रहे। एकरी खातिर जवन कपड़ा क चुनाव होला उ सिंथेटिक कपड़ा से लेके रेशम तक कौनों हो सकेला। कपड़ा क चुनाव ए बात प निर्भर करेला कि पहिने वाला कौने मौका खातिर कपड़ा क चुनाव कर ता।

## संदर्भ


श्रेणी:हिंदू संस्कृति
श्रेणी:कला इतिहास
पश्चिम एक्सप्रेस

**12925 / 12926 पश्चिम एक्सप्रेस** भारतीय रेलवे क एगो सुपरफास्ट एक्सप्रेस ट्रेन ह और इ पंजाब में बांद्रा टर्मिनस और अमृतसर की बीच में चलेले। एमें 22925/26 क स्लीप कोच होन स जवन कि कालका की ओर जान स। इ ट्रेन दैनिक सेवा देले, इ बांद्रा टर्मिनस से अमृतसर ले रेल संख्या 12925 और वापसी में ट्रेन नंबर 12926 की रूप में संचालित होले।

## कोच
12925/26 पश्चिम एक्सप्रेस में 1गो एसी प्रथम श्रेणी, 3गो एसी 2 टीयर, 5गो एसी 3 टीयर, 8गो स्लीपर क्लास, 3गो जनरल अनारक्षित कोच और 4 जनरल तथा समान कोच होंन स। 
भारत की अधिकतर ट्रेन सेवा की तरह, मांग की अनुसार भारतीय रेलवे अपनी विवेक की अनुसार एकरी कोच संरचना में बदलाव क सकेला।

## सेवा
पश्चिम एक्सप्रेस मुंबई और अमृतसर, कालका की बीच चलेले। अम्बाला कैंट जंक्शन से ए ट्रेन क दुगो भाग हो जाला। इ ट्रेन दैनिक सेवा देले जवने की तहत  31 घंटा 45 मिनट में 1821 किलोमीटर क दूरी 12925 पश्चिम एक्सप्रेस की रूप में 57.35 किमी/घंटा की औसत रफ्तार से और 30 घंटा 35 मिनट में 12926 पश्चिम एक्सप्रेस की रूप में तय करेले और ए दौरान एकर औसत रफ़्तार 59.54 किमी/घंटा होला। कुल दूरी तय कइले क औसत गति (बांद्रा टर्मिनस - अमृतसर और वापसी क) 58.43 किमी/घंटा बा।

## रेल इंजन
पहिले  WCAM 1 या  WCAM 2/2P जैसन दुगो इंजन बांद्रा टर्मिनस और वडोदरा की बीच ए ट्रेन के चलावत रहन हं स और ओकरी बाद गाजियाबाद स्थित WAP 1 इंजन द्वारा शेष यात्रा पूरा कईल जात रहल ह।
जब पश्चिम रेलवे 5 फरवरी 2012 के डीसी इलेक्ट्रिक कनवर्ज़न के एसी में बदलले क काम पूरा कईलस, तबसे गाजियाबाद की  WAP 7  चाहें WAP 5 इंजन द्वारा सम्पूर्ण यात्रा पूरा कईल जाला।

## ट्रेन क इतिहास
* पश्चिम एक्सप्रेस के अनौपचारिक रूप से पश्चिम सुपर डीलक्स एक्सप्रेस की रूप में जानल जाला।
* इ मुंबई सेंट्रल से बांद्रा टर्मिनस स्थानांतरित होखे वाली पहिला कुछ गाड़ी में से एगो रहे।
* जब इ 12926 पश्चिम एक्सप्रेस की रूप में संचालित होले तब इ हज़रत निजामुद्दीन स्टेशन प नाहीं रुकेले।

## गैलरी

File:WAP 7 engine of the 12926 Paschim Express at Bandra Terminus.jpg|बांद्रा टर्मिनस में 12 9 26 पश्चिम एक्सप्रेस के वैप 7 इंजन
File:AC 2 tier - 2925 Paschim Express.jpg|एसी 2 स्तरीय - 2 9 25 पश्चिम एक्स्प्रेस
File:AC 1st Class - 2925 Paschim Express.jpg|एसी प्रथम श्रेणी - 2 9 25 पश्चिम एक्स्प्रेस
File:12925_Paschim_Express_at_Borivali_railway_station.jpg|12 9 5 पश्चिम बोरिवली रेलवे स्टेशन पर पश्चिम एक्स्प्रेस
File:2925 Paschim Express with a WAP 1 engine.JPG|एक डब्लूएपी 1 इंजन के साथ 2925 पश्चिम एक्सप्रेस
File:22925 Paschim Express.jpg|22925 पश्चिम एक्सप्रेस
File:22925 Paschim Express - AC 3 tier.jpg|22925 पश्चिम एक्सप्रेस - AC 3 टियर
File:22925 Paschim Express at Borivali.jpg|22925 पश्चिम में एक्सप्रेस बोरिवली रेलवे स्टेशन
File:12926 Paschim Express at Bandra Terminus.jpg|22926 पश्चिम में एक्सप्रेस बांद्रा टर्मिनस


## टाइम टेबल
12925 पश्चिम एक्सप्रेस बांद्रा टर्मिनस से हर दिन 12.00 बजे प्रस्थान करेले और अगिला दिन 19.20 बजे अमृतसर पहुंचेले। वापसी में, 12926 पश्चिम एक्सप्रेस अमृतसर से हर दिन 08:10 बजे प्रस्थान करेले और अगिला दिन 14.45 बजे बांद्रा टर्मिनस पहुंचेले।

## संदर्भ

श्रेणी:भारतीय रेल के गाड़ी
श्रेणी:भारतीय रेल
राजेंद्र कृषि विश्वविद्यालय

**डॉ॰ राजेंद्र प्रसाद केंद्रीय कृषि विश्वविद्यालय** भारतीय राज्य बिहार के समस्तीपुर में एगो खेती-किसानी के पढ़ाई आ एह से जुड़ल रिसर्च करे वाला विश्वविद्यालय बाटे। एकर अस्थापना साल 1905 में *एग्रीकल्चरल रिसर्च इंस्टीट्यूट एंड कॉलेज* के नाँव से भइल आ 1970 में एकर नाँव भारत के पहिला राष्ट्रपति राजेंद्र प्रसाद के नाँव पर रखाइल।

श्रेणी:बिहार के विश्वविद्यालय
श्रेणी:बिहार में शिक्षा
श्रेणी:पटना
*
तिलका माँझी भागलपुर विश्वविद्यालय

**तिलका माँझी भागलपुर विश्वविद्यालय** (पुरान नाँव **भागलपुर विश्वविद्यालय**) भारत के बिहार राज्य के भागलपुर में एगो सरकारी विश्वविद्यालय बा। एकर अस्थापना 12 जुलाई 1960 के भइल, पटना विश्वविद्यालय से संबद्ध कुछ कालेज सभ के अलगा क के। 1991 में एकर नाँव स्वतंत्रता सेनानी तिलका माँझी के नाँव पर रखाइल।

वर्तमान में, एह विश्वविद्यालय में छ गो फैकल्टी बाड़ी स आ एह से संबद्ध कुल 29 गो कालेज बाड़ें।

## संदर्भ

श्रेणी:बिहार के विश्वविद्यालय
श्रेणी:बिहार में शिक्षा
श्रेणी:पटना
*
वीर कुँवर सिंह विश्वविद्यालय

**वीर कुँवर सिंह विश्वविद्यालय** बिहार राज्य के आरा में मौजूद एगो सरकारी विश्वविद्यालय बा। 

श्रेणी:बिहार के विश्वविद्यालय
श्रेणी:बिहार में शिक्षा
तिलका माँझी

230px|thumb|झारखंड के दुमका में तिलका माँझी के मुरती
**तिलका माँझी** भा **जबरा पहड़िया** एगो आदिवासी बिद्रोही रहलें जे 1784 के आसपास के समय में, मंगल पांडे से लगभग 100 बरिस पहिले, ब्रिटिश राज के खिलाफ बिद्रोह कइलें। ई तत्कालीन संथाल परगना के आसपास के इलाका में, आदिवासी लोग के एकट्ठा क के हथियारबंद मंडली बना के अंग्रेजी हकूमत के खिलाफ बगावत कइलें आ अंगरेज लोग आ उनके संसाधन पर हमला कइलें। एह लड़ाई में ऊ अंगरेज कमिश्नर ऑगस्टस क्लीवलैंड के तीर से मार के गिरा देहले रहलें। एकरे बाद अंग्रेजी हकूमत बरियार फोर्स ले के आदिवासी लोग पर हमला कइल जेह में तिलका माँझी के गिरफ्तार कइल गइल आ भागलपुर में इनके बरगद के एगो फेड़ा से लटका दिहल गइल।

भारत आजादी के बाद ओह जगह के आज तिलका माँझी चौक के नाँव से जानल जाला। वर्तमान में इनका नाँव पर भागलपुर इन्वर्सिटी के नाँव रखल भी गइल बा। 

लेखिका महाश्वेता देवी, इनके जिनगी पर आधारित एगो उपन्यास *शालगिरर डाके* बंगाली भाषा में लिखले बाड़ी।

## संदर्भ

श्रेणी:बिहार के लोग
श्रेणी:झारखंड के लोग
दक्खिन बिहार केंद्रीय विश्वविद्यालय

**दक्खिन बिहार केंद्रीय विश्वविद्यालय** बिहार राज्य में एगो केंद्रीय विश्वविद्यालय बा। एकर मुख्य कैम्पस गया में बा आ एगो अउरी कैंपस पटना में बाटे। 27 फरवरी 2014 के मीरा कुमार हेकर शिलान्यास कइले रही।

एकर स्थापना साल 2009 में भइल।

श्रेणी:बिहार के विश्वविद्यालय
श्रेणी:बिहार में शिक्षा
महात्मा गाँधी केंद्रीय विश्वविद्यालय

**महात्मा गाँधी केंद्रीय विश्वविद्यालय** बिहार के मोतिहारी में एगो केंद्रीय विश्वविद्यालय बाटे। एकर अस्थापना 2016 में भइल। वर्तमान में एकर आपन कैम्पस आ बिल्डिंग नइखे, बिहार सरकार द्वारा एकरा खाती जमीन एलाट हो चुकल बा।

श्रेणी:बिहार के विश्वविद्यालय
श्रेणी:बिहार में शिक्षा
नव नालंदा महाविहार

**नव नालंदा महाविहार** बिहार के नालंदा में शिक्षा के केंद्र बा। साल 1951 में एकर स्थापना प्राचीन ज्ञान के बढ़ावे बदे भइल आ एह में भारत के पहिला राष्ट्रपति राजेंद्र प्रसाद के मुख्य भूमिका रहल। साल 2006 में एकरा के मानद विश्वविद्यालय (डीम्ड यूनिवर्सिटी) के दरजा दिहल गइल।

श्रेणी:बिहार के विश्वविद्यालय
श्रेणी:बिहार में शिक्षा
मौलाना मज़हरुल हक़ अरबी फ़ारसी विश्वविद्यालय

**मौलाना मज़हरुल हक़ अरबी फ़ारसी विश्वविद्यालय** बिहार के पटना शहर में एगो राज्य विश्वविद्यालय बा। एकर अस्थापना बिहार राज्य विश्वविद्यालय अधिनियम 1976 के तहत, 10 अप्रैल 1998 (द्वारा मानव संसाधन बिकास मंत्रालय, बिहार सरकार, अधिसूचना नं॰ 1998 तारीख 22 नवंबर 2006) के भइल।

## संदर्भ

श्रेणी:बिहार के विश्वविद्यालय
श्रेणी:बिहार में शिक्षा
श्रेणी:पटना
आइफोन X

**आइफोन X** (iPhone X, *एह में X के उच्चारण 'टेन' बा*) एप्पल कंपनी द्वारा डिजाइन कइल गइल, आ प्रोडक्शन आ मार्केटिंग कइल जा रहल स्मार्टफोन बा।

एप्पल के सीइओ टिम कुक एकरे जारी होखे के घोषणा 12 सितंबर के कइलें आ ई नवंबर में बजार में उपलब्ध हो जाई। एकर सुरुआती कीमत 64 हजार रुपया रखल गइल बा।

## संदर्भ

श्रेणी:आइफोन
श्रेणी:2017 में आइल मोबाइल फोन
आइफोन 8

**आइफोन 8** आ **आइफोन 8 प्लस** एप्पल कंपनी द्वारा लांच कइल स्मार्टफोन बाड़ें। कंपनी द्वारा 12 सितंबर 2017 के इनहन के लांच कइल गइल आ 22 सितंबर से ई बजार में उपलब्ध होखिहें। इनहन के सुरुआती कीमत 45 हजार आ 51 हजार रुपया रखल गइल बा।

## संदर्भ

श्रेणी:आइफोन
श्रेणी:2017 में आइल मोबाइल फोन
मोटो जी5

**मोटो जी5** (जेकरा कंपनी **Moto G<sup>5</sup>** के इस्टाइल में लिखे ले) एंड्रॉइड स्मार्टफोन सिरीज बा जेकर डेवेलपमेंट लेनोवो के सब्सिडरी मोटोरोला द्वारा कइल गइल बा। एह कंपनी के द्वारा जारी कइल सिरीज "मोटो जी" के ई पाँचवाँ जेनरेशन के फोन हवे।  एकरे लांच के घोषणा मोटो जी4 के अगिला पीढ़ी के रूप में भइल आ ई फोन मार्च 2017 में कई मार्केट सभ में उतारल गइल जेह में भारत आ यूरोप भी शामिल रहने। एकर दू गो वैरिएंट बाने, **मोटो जी5** आ **मोटो जी5 प्लस**, दुसरका के प्राइम एक्सक्लूसिव वर्शन भी उपलब्ध बा। एकरे अलावा दू गो इस्पेशल एडिशन **मोटो जी5<sub>एस</sub>** आ **मोटो जी5<sub>एस</sub> प्लस** के अगस्त 2017 में बजार में उतारल गइल।

## संदर्भ

## बाहरी कड़ी

*प्रोडक्ट के वेबसाइट

श्रेणी:2017 में आइल मोबाइल फोन
श्रेणी:मोटोरोला मोबाइल फोन
श्रेणी:टचस्क्रीन मोबाइल फोन
कुंडली

230px|thumb|आधुनिक चक्र, नया सहस्राब्दी खातिर बनावल गइल।
**कुंडली** (**जनमपत्री** भा **जन्मांग**, अंग्रेजी: Horoscope) कौनों समय पर आकास में सुरुज, चंद्रमा, ग्रह वगैरह के पोजीशन के बिबरन देखावे वाला चित्र भा चार्ट होला, खास तौर से ई केहू के जनम के समय के आकासीय स्थिति खातिर बनावल जाला जवना से की ओह ब्यक्ति के जिनगी के घटना सभ के बारे में अनुमान लगावल जा सके। जनम कुंडली के अलावा, साल अनुसार फल बतावे खाती वर्ष कुंडली वगैरह भी बनावल जाला।

कुंडली में आकाश के बाहर हिस्सा में बाँट के, हर हिस्सा के अलग-अलग खाना में चित्रित कइल जाला आ ओह हिस्सा में मौजूद ग्रह (भारतीय ज्योतिष में एह में सुरुज, चंद्र आ राहु-केतु के सामिल कइल जाला जे वर्तमान परिभाषा अनुसार ग्रह ना हवें) के स्थिति देखावल जाला।

कुंडली के रचना, फलित ज्योतिष के सिद्धांत अनुसार फलादेश (फल बिबेचल) करे खाती कइल जाला हालाँकि, फलित ज्योतिष के बिज्ञान (साइंस) ना मानल जाला आ एकरा आधार पर सही फल बतावल जा सके अइसना चीज के कौनो साइंटिफिक परमाण नइखे खोजल जा सकल। आधुनिक साइंटिफिक चिंतनफलक में, अइसन कौनों मालुम संबंध नइखे खोजल जा सकल जेकरे आधार पर ई मानल जाय की केहू ब्यक्ति के जनमले के समय आकास में ग्रह वगैरह के स्थिति से ओकरे जिनगी पर कौनों परभाव पड़त होखे। जेतना भी टेस्ट अबले कइल गइल बाने, अध्ययन के बिसय के रूप में बीछल लोगन के कंट्रोल ग्रुप बना के अध्ययन कइल गइल बा, आ एह बात के कौनों सबूत नइखे मिलल की जिनगी के घटना आ कुंडली के फलादेस के बीच में बाई चांस समानता होखे से ज्यादा कुछ होखे के संभावना बा।

## संदर्भ

श्रेणी:ज्योतिष
खजुराहो

**खजुराहो समहू के मान्युमेंट** भारत के मध्य प्रदेश में खजुराहो में मौजूद कई गो हिंदू आ जैन मंदिर सभ बाड़ें जिनहन के इतिहासी महत्व आ भवन निर्माण कला, मूर्तीकला आ नक्काशी के कला के क्षेत्र में महत्व के कारण यूनेस्को के बिस्व धरोहर स्थल में सामिल कइल गइल बा। नागर शैली में बनल ई मंदिर सभ कामकला के बिबिध रूप के दर्शावे खाती परसिद्ध बाने।


Khajuraho-02-Pratapesvara-Vishvanath-1976-gje.jpg
Khajuraho-10-Devi Jagdambi-1976-gje.jpg
Khajuraho-26-Devi Jagdambi-Goetterpaar-1976-gje.jpg
Khajuraho-30-Kriegszug-1976-gje.jpg
Khajuraho-38-Lakshmana-Orgie-1976-gje.jpg
Khajuraho-40-Lasttiere-1976-gje.jpg


श्रेणी:हिंदू मंदिर
श्रेणी:जैन मंदिर
शरद पूर्णिमा

**शरद पूर्णिमा** कुआर महीना के पुर्नवासी के कहल जाला। 

## संदर्भ
पितरपख

**पितरपख** (संस्कृत: पितृपक्ष) कुआर महीना के अन्हरिया वाला पाख के कहल जाला जे भादों के पुर्नवासी के अगिला दिन से सुरू हो के कुआर के अमौसा ले रहे ला आ एह समय के दौरान हिंदू लोग अपना पितर लोग के तिथी मनावे ला आ सालाना श्राद्ध करे ला। एकरा के **पितृपक्ष**, आ **सोलह श्राद्ध** के नाँव से भी जानल जाला।

एह अवधि के हिंदू लोग अशुभ माने ला, काहें से की एह में मौत आ मर चुकल लोग के पूजा (श्राद्ध) के बिधान हवे। एही कारण कई तरह के शुभ कामकाज एह दौरान बंद रहे ला। एकरे अंतिम तिथी के भोजपुरी क्षेत्र में **पितरसउनन** कहल जाला, जबकि अन्य क्षेत्रन में सर्वपित्री अमावस्या, पितृ अमावस्या, पेद्दल अमावस, महालय अमावस्या भा महालय कहल जाला। महालय से बंगाल में दुर्गा पूजा के सुरुआत मानल जाला। अगिला दिन से नवरातर के सुरुआत हो जाला।

## संदर्भ

श्रेणी:हिंदू तिहुआर
श्रेणी:कुआर महीना के तिहुआर
मुंबई-अहमदाबाद बुलेट ट्रेन प्रोजेक्ट

**मुंबई-अहमदाबाद हाई-स्पीड रेल कॉरीडोर** भारत सरकार के महत्वाकांक्षी प्रोजेक्ट बा जे जापान के मदद से बनावल जा रहल बा। एकर निर्माण के कामकाज के सुरुआत 14 सितंबर 2017 के जापानी परधानमंत्री शिंजो अबे द्वारा कइल गइल। खबर के मोताबिक एह ट्रेन से मुंबई आ अहमदाबाद के बीच जतरा में कुल तीन घंटा के समय लागी, जबकि अभिन ई आठ घंटा के समय लागे ला। एह बुलेट ट्रेन के स्पीड 350 किमि प्रति घंटा होखी आ एह में 750 सीट होखी। प्रोजेक्ट के साल 2022 ले पूरा करे आ 15 अगस्त 2022 के पहिली रेल चलावे के लक्ष्य रखल गइल बा।

## संदर्भ
योनि (बहुअर्थी)

**योनि** भा **योनी** (बिगड़ल रूप में **जोनी**, **जोनि** भा **जुआन**) के नीचे दिहल अर्थ हो सके ला:

* बुर -(चूत, भोसड़ा) नलीनुमा अंग जेह में लिंग घुसा के सेक्स कइल जाला, जेवना रास्ता से बच्चा पैदा होला आ माहवारी के बहाव बाहरे निकसे ला।

;धार्मिक संकल्पना में
* योनी - बुर के पबित्र चीन्हा के रूप में जग्य के कुंड (हवन कुंड) के एक छोर पर बनल आकृति,
* योनी - शिवलिंग के अथरा (एकर दोनी नियर निचला हिस्सा जेह में से लिंग बीचोबीच ऊपर के ओर निकलल होला),
* प्रजाति - धार्मिक मान्यता में अलग-अलग जीव प्रजाति, उदाहरण खातिर मानव-योनी, कुकूर के जोनि वगैरह।
योनी

230px|thumb|योनी के चीन्हा के रूप में पाथर के बनल आकृती
230px|thumb|कुंड में साम्हने के ओर के साइड पर बाहर के ओर निकलल हिस्सा योनी के चीन्हा होला
[230px|thumb|[योग में बतावल योनि के मुद्रा]]
**योनी** भा **योनि** मनुष्य के मादा जननांग के धार्मिक रूप से पबित्र मानल जाए वाला चीन्हा के रूप में बनावल आकृति हवे। हिंदू धर्म के शाक्त आ शैव संप्रदाय में एकर खास चलन देखे के मिले ला। ऋग्वेद से ले के बाद के संस्कृत साहित्य में **योनि** शब्द के बिबिध अर्थ बा जिनहन के संबंध संतान पैदा करे से संबंधित बा आ मानव शरीर के एगो अंग के एह नाँव से जानल जाला। कई धार्मिक परंपरा सभ में, संतान के पैदाइश के मुख्य कारण के रूप में, एकरा के पबित्र मानल जाला आ एकरे चीन्हा (प्रतीक) के पूजा के बिधान बा। कई धार्मिक कर्मकांड सभ में ई छिपल रूप में भी मौजूद बा। यग्य में हवन कुंड भा यज्ञवेदी के खुदे भी योनि के रूप मानल गइल बा।

## संदर्भ

श्रेणी:हिंदू धार्मिक चीन्हा
श्रेणी:धार्मिक चीन्हा
श्रेणी:बुर
लेनोवो

**लेनोवो ग्रुप लिमिटेड** भा **लेनोवो पीसी इंटरनेशनल** या फिर छोट रूप में **लेनोवो** ( ) एगो चीनी मल्टीनेशनल टेक्नोलॉजी कंपनी बा जेकर मुख्यालय चीन के बीजिंग शहर में बा आ उत्तर कैरोलाइना के मॉरीसविले में बा। ई कंपनी पर्सनल कंप्यूटर, टैब, स्मार्टफोन, वर्कस्टेशन, सर्वर, इलेक्ट्रॉनिक स्टोरेज डिवाइस, स्मार्ट टीवी आ आइटी मैनेजमेंट सॉफ्टवेयर नियर प्रोडक्ट के डिजाइनिंग, डेवेलपमेंट आ उत्पादन क रहल बाटे। साल 2013 से, यूनिट सेल (अदद में बिक्री) के हिसाब से दुनिया के नंबर एक कंप्यूटर बेचे वाली कंपनी बा। एकरे द्वारा थिंकपैड, आइडियापैड आ लेनोवो योगा नांव के लैपटॉप, आ थिंकसेंटर आ आइडिया सेंटर नाँव के डेस्कटॉप कंप्यूटर बेचल जालें।

## संदर्भ

## बाहरी कड़ी

*


श्रेणी:चीन के कंपनी
श्रेणी:मल्टीनेशनल कंपनी
ओजोन दिवस

**ओजोन परत के संरक्षण खातिर अंतरराष्ट्रीय दिवस** () जेकरा छोट रूप में **ओजोन दिवस** () भी कहल जाला, हर साल 16 सितंबर के मनावल जाला। ओजोन गैस के वायुमंडल में परत मौजूद बा जे सुरुज से आवे वाला रेडियेशन के नोकसानदेह हिस्सा के सोख के पृथिवी पर मौजूद जीवधारी सभ के रक्षा करे ला। आधुनिक टेक्नोलॉजी के जुग में मनुष्य के कामकाज के कारन एह परत के क्षय भइल बा आ एही के सुरक्षा खाती ई दिवस मनावल जाला।

16 सितंबर 1987 के ओजोन के संरक्षण के दिसा में मांट्रियल प्रोटोकाल लागू कइल गइल रहल, एही के उपलक्ष में ई दिन हर साल ओजोन दिवस के रूप में मनावल जाला। साल 2017 मांट्रियल प्रोटोकाल के 30 वाँ बरसी रहल, एह प्रोटोकाल के ओजोन संरक्षण में महत्व के अस्थान हवे, एही के देख के यूनाइटेड नेशंस द्वारा एह मोका पर इस्पेशल कैम्पेन चलावे के घोषणा कइल गइल।

## इहो देखल जाय
* पर्यावरण दिवस
* ओजोन परत
* ओजोन कटाव आ ओजोन छेद
* ओजोन संरक्षण

## संदर्भ

श्रेणी:सालाना प्रमुख अवसर
श्रेणी:सितंबर
श्रेणी:ओजोन
श्रेणी:ओजोन कटाव
ओजोन

**ओजोन** भा **ट्राईऑक्सीजन** एगो अकार्बनिक अणु (मॉलिक्यूल) हवे जेकर केमिकल फार्मूला **O<sub>3</sub>** हवे। ई आक्सीजन के एलोट्रोप हवे। आक्सीजन के दुसर एलोट्रोप, डायेटामिक आक्सीजन (O2) के तुलना में ई कम स्थाई होले आ निचला वायुमंडल में ओजोन के अणु टूट के डायेटामिक आक्सीजन में बदले लें। 
ओजोन पियाराहूँ नीला रंग के आ तीखा गंध वाली गैस के रूप में पावल जाले।

पृथिवी के वायुमंडल में एकर एगो परत 20 से 30 किलोमीटर के ऊँचाई पर पावल जाले जेकरा के ओजोन परत कहल जाला। एह परत में ओजोन के निर्माण आ बिनास के काम लगातार चलत रहे ला। एह ऊँचाई पर सुरुज के रेडियेशन के अल्ट्रावायलेट किरन सभ के आ इलेक्ट्रोमैग्नेटिक डिस्चार्ज के सोख के आक्सीजन के अणु टूट जाले आ तीन गो मॉलीक्यूलर आक्सीजन (O) आपस में जुड़ के ओजोन बनावे लें। एह परत के मोटाई सीजन अनुसार आ पृथिवी के क्षेत्र अनुसार अलग-अलग पावल जाले। पृथिवी पर जीवन खाती ई ओजोन गैस आ एकर वायुमंडल में मौजूद परत बहुत महत्व के हवे। कारन ई बा की ज्यादातर जीवधारी सभ खाती सुरुज के अल्ट्रावायलेट किरन नोकसानदेह होलीं, जिनहन के ज्यादातर हिस्सा एही ओजोन परत द्वारा सोख लिहल जाला। एह से पृथिवी के जिया-जंतु सभ के खाती ई परत एक तरह के सुरक्षा ढाल के काम करे ले। मनुष्य के औद्योगिक कामकाज के चलते कई ठे अइसन गैस वायुमंडल में चहुँप रहल बाड़ी जे एह परत में ओजोन के बने के काम के धीरे क देलीं जेकरे कारन ओजोन परत के मोटाई में कमी आ रहल बा। एह घटना के ओजोन कटाव कहल जाला। ध्रुव वाला इलाका में ई परत साल के कुछ हिस्सा में अतना पातर हो जाले की एकरा के ओजोन छेद के नाँव दिहल जाला।

ओजोन गैस, बहुत तगड़ा ऑक्सीडेंट होले जेकरे कारण एकर कई तरह के उद्योग सभ में इस्तेमाल कइल जाला।

## नोट


## संदर्भ

श्रेणी:पर्यावरण
श्रेणी:रसायनशास्त्र
श्रेणी:वायुमंडल
चांग'ई 5

**चांग'ई 5** (अंग्रेजी: Chang'e 5; ) एगो चीनी चंद्रमा खोजी मिशन बा जेह में मानवरहित अंतरिक्षबिमान चंद्रमा के सतह पर उतारे के योजना बा। प्रोजेक्ट पर वर्तमान में कामकाज चालू बा आ साल 2018 में एकरे लांच के उमेद बा। पहिले एकरा के 2017 के अंत में लांच करे के योजना रहल बाकी अब ई टार दिहल गइल बा। चांग'ई 5 चीन देस के पहिला अइसन चंद्रमा मिशन बा जे चंद्रमा से कुछ नमूना उठा के वापिस धरती पर ले आई। उमेद कइल जा रहल बा की कम से कम 2 किलो वजन के माटी आ चट्टान उहाँ से ई ले के लवटी। अपना से पहिले के मिशन सभ के नियर एहू मिशन के नाँव चीनी देवी चांग'ई के नाँव पर रखल गइल बा जे उहाँ चंद्रमा के देवी रूप मानल जाली। ई लूना 24, जवन की 1976 में छोड़ल गइल रहे, के बाद से अबतक ले के पहिला नमूना ले के लवटे वाला मिशन होखी।

ईहो खबर बा की ई अंतरिक्षबिमान चंद्रमा के ओह तरफ के सतह पर उतरी जवन की पृथिवी से देखलाई ना परे ला।

## संदर्भ

श्रेणी:चीनी अंतरिक्ष मिशन
श्रेणी:चीन में बिज्ञान
शूद्र

**शूद्र** हिंदू धर्म के ग्रंथन के अनुसार बतावल वर्ण व्यवस्था में एगो वर्ण हवे। एह में कई गो भारतीय जाति (कास्ट) के लोग के गिनल जाला। वर्ण व्यवस्था में बतावल नियम अनुसार ई सभसे निचला वर्ण हवे आ एह लोग के काम दुसरे वर्ण के लोग के सेवा कइल बतावल गइल बा। कई अंग्रेजी अनुबाद सभ में एकरा के खुदे एगो *कास्ट* के रूप में बतावल जाला, या फिर एगो सामाजिक *क्लास* के रूप में भी परिभाषा दिहल जाले।

ऋग्वेद में ई शब्द खाली एक बेर, पुरुष सूक्त में आइल बाटे, जबकि बाद के ग्रंथन में, जइसे की *[[मनुस्मृति]]*, *[[अर्थशास्त्रम्]]* आ अन्य धर्मशास्त्र सभ में एकर बिबरन मिले ला।  (शेवा ) आ बाकी वर्ण सभ के सवा  के रूप में देखल गइल बा। वास्तविक इतिहास में, एह लोग में से कुछ के द्वारा अन्य वर्ण सभ के कामकाज करे के परमान भी बा आ ई लोग योद्धा आ राजा भी रहल बाटे। 

## संदर्भ

श्रेणी:भारतीय जाति
श्रेणी:भारतीय समाज
रिश्तों का चक्रव्यूह

**रिश्तों का चक्रव्यूह** एगो भारतीय टीवी ड्रामा सीरियल बा।

## संदर्भ

## बाहरी कड़ी
* 

श्रेणी:स्टार प्लस के टीवी धारावाहिक
कोइरी

**कोइरी** एगो हिंदू जाति हवे जे भारत में बिहार, उत्तर प्रदेश, मध्य प्रदेश आ कुछ अन्य राज्य आ नेपाल में निवास करे ले। ई जाति के काफी लोग मॉरिशस में गिरमिटिया बनके गइल रहने। कोइरी लोगन के जातीय पेशा तरकारी के खेती होला। लगभग सभ कोइरी हिंदू धर्म के मानने अउर हिंदी, भोजपुरी आ अवधी बोलने। भारत के आजादी के बाद से ई समाज सामाजिक आ राजनीतिक तौर प बहुत तरक्की कइले। मॉरीशस देस के राष्ट्रपिता आ पहिलका प्रधानमंत्री शिवसागर रामगुलाम कोइरी समाज से रहने।

## इतिहास
कोइरी समाज आज के समय में एक बढ़ंत अउर प्रगतिशील समाज मानल जाला। आज के राजनीति में एह समाज से कई बड़ा नेता बनल बाड़न, जइसे कि सम्राट चौधरी, उपेन्द्र कुशवाहा अउर रमेश सिंह कुशवाहा।

अंगरेजी राज के जमाना में भी कोइरी समाज में कई ज़मींदार अउर राजा रहलें, जइसे ज़मींदार माता प्रसाद अउर राजा बोध राम।

एह समाज के लोग आपन पहचान कुश, जे भगवान राम के बेटा रहलें, से जोड़ेलन। कुछ लोग अपन वंशावली सम्राट अशोक मौर्य से भी जोड़ेले।

अगर चाहीं त हम इसहिं के और बढ़िया, विकिपीडिया-स्टाइल या इतिहासिक विवरण में भी तैयार कर देब।

श्रेणी:भारतीय जाति
डोम

**डोम** उत्तरी भारत आ आसपास के इलाका में पावल जाए वाला एगो नृजाती समूह हवे। ई लोग छिटपुट रूप से, लगभग मिलत-जुलत नाँव से ब्यापक इलाका में पावल जालें। ई लोग डोम, डोम्ब, डोमा वगैरह के नाँव से जानल जालें। वर्ण व्यवस्था में एह लोग के शूद्र मानल जाला।

भारत के अलावा ई लोग के जनसंख्या पाकिस्तान में भी बा आ काश्मीर से सटल इलाका आ गिलगित-बालिस्तान में डोमकी लोग के भी एही श्रेणी में रखल जाला।

उत्तर प्रदेश में, हिंदू धार्मिक कर्मकांड के अनुसार लाश जरावे के समय इनहन लोग से आगी लिहल जाला आ श्राद्ध में अंतिम भोज करे खातिर बोलावल जाला। बनारस के मणिकर्णिका घाट]] पर डोम राजा के खास महत्व हवे जे लोग लाश जरावे खातिर आगी देला।

## संदर्भ

श्रेणी:भारतीय जाति
गुप्त साम्राज्य

**गुप्त साम्राज्य** प्राचीन भारत के एगो साम्राज्य रहल जेकर स्थापना श्री गुप्त द्वारा भइल। चंद्रगुप्त I, समुद्रगुप्त आ चंद्रगुप्त II एह साम्राज्य के परसिद्ध शासक रहल लोग। ई साम्राज्य 320 से 550 ईसवी के बीच अपने उत्कर्ष के काल में रहल आ एह समय के भारत के इतिहास के सोनहरा जुग मानल गइल बा। 

एह साम्राज्य के दौरान भारत में भवन निर्माण, नक्काशी, चित्रकारी वगैरह में सभसे महत्व के योगदान भइल। साहित्य आ कला के दृष्टि से भा बिज्ञान के क्षेत्र में ई काल प्राचीन भारत के इतिहास में सभसे समृद्ध मानल जाला। एही समय में कालिदास, आर्यभट II, वात्स्यायन, वाराहमिहिर, आ विष्णुशर्मा नियर बिद्वान भइल लोग। महाभारत आ रामायण नियर साहित्यिक ग्रंथ सभ अपना वर्तमान रूप में एही समय में आइल।

## संदर्भ


श्रेणी:प्राचीन भारत
सोनहरा जुग

**सोनहरा जुग** भा **गोल्डन एज** (हिंदी: स्वर्ण युग, अंग्रेजी: Golden Age) के बिचार के मूल उत्पत्ती यूनानी कथा सभ से हवे, बिसेस रूप से हीडोस के शासन के जुग के गोल्डन एज कहल जाला। यूनानी कथा सभ के मोताबिक इतिहास में पाँच गो जुग रहलें जिनहन के नाँव क्रम से सोना, चानी, काँसा वगैरह के नाँव पर रखल जाला।

वर्तमान समय में एह शब्दावली के इस्तेमाल कौनों भी देस भा क्षेत्र के इतिहास में शांति आ समृद्धी वाला दौर के बतावे खाती कइल जाला। यानी इतिहास के अइसन दौर जेह में बिबिध परकार के क्षेत्र सभ में बहुत उन्नती भइल होखे। उदाहरण खाती भारत में गुप्त साम्राज्य के प्राचीन भारत के सोनहरा जुग कहल जाला, काहें की एह जमाना में साहित्य, कला, भवन निर्माण आ बिज्ञान वगैरह के क्षेत्र में बहुत उन्नती भइल रहे।

श्रेणी:इतिहास
श्रेणी:यूनानी कथा
श्रेणी:संस्कृति
चंद्रगुप्त I

**चंद्रगुप्त I**, **पहिला चंद्रगुप्त** भा **चंद्रगुप्त प्रथम** प्राचीन भारत के गुप्त साम्राज्य के पहिला प्रमुख आ परसिद्ध राजा रहलें। उनके आसपास के राज्यन के साथ गुप्त बंस के संबंध घनिष्ठ बनावे बदे जानल जाला। इनकर बियाह लिच्छवि राजकुमारी से भइल जे साइत नेपाल के रहली आ संभवतः गुप्त लोग वैश्य वर्ण के रहल आ एह तरीका से क्षत्री कुल में बियाह से इनहन लोग के परतिष्ठा में बढ़ती भइल।

चन्द्रगुप्त I, गुप्त साम्राज्य के संस्थापक श्री गुप्त के पोता आ घटोत्कच के लइका रहलें आ एह तरीका से श्रीगुप्त आ घटोत्कच के बाद एह बंस के तीसरा राजा रहलें। इनके राज के सुरुआत 319-320 ई से भइल आ एह उपलक्ष में ई नया संवत चलवलें जेकरा के गुप्त संवत कहल जाला आ बाद के कई अभिलेख सभ में एकर जिकिर मिले ला। इनका बाद इनके लइका समुद्रगुप्त गद्दी पर बइठलें।

## बिबरन
चंद्रगुप्त प्रथम, गुप्त साम्राज्य के संस्थापक श्रीगुप्त के पोता रहलें आ एह बंस के दूसरा राजा घटोत्कच इनकर बाबूजी रहलें। अपना बाबा आ बाबूजी के बाद चंद्रगुप्त 319-320 ई में राजगद्दी पर बइठलें आ "महाराजाधिराज" के पदवी धारण कइलें। हालाँकि ई पदवी इनका से पहिले, कुषाण बंस के राजा लोग भी इस्तेमाल करे।

इनकार बियाह लिच्छवि राजकुमारी कुमारदेवी से भइल आ एह तरीका से इनके लिच्छवी लोग आ वैशाली राज्य पर नियंत्रण हो गइल। कौसांबी आ कोसल के जीत के अपना राज में मिलवलें आ आपन राजधानी पाटलिपुत्र में स्थापित कइलें।

चंद्रगुप्त, लगभग 335 ईस्वी में अपना बेटा समुद्रगुप्त के आपन उत्तराधिकारी नियुक्त कइलें। हालाँकि, आधुनिक जमाना के इतिहास लेखक लोग के मत अनुसार राजगद्दी के ई बदलाव अतना आराम से ना भइल आ समुद्रगुप्त आ चन्द्रगुप्त के बिचा में एगो अउरी राजा भइलें जिनके नाँव कचगुप्त रहल आ ऊ साइद चंद्रगुप्त के भाई रहलें। एह बिबाद के परमान के रूप में कचगुप्त के नाँव वाला सिक्का सभ के महत्व वाला मानल जाला जे सुरुआती गुप्त काल के सिक्का भंडार सभ में बहुतायत से मिले लें। इलाहाबाद के अशोक स्तम्भ पर खोदल प्रयाग प्रशस्ति में, जहाँ समुद्रगुप्त के बिजय अभियान के बिस्तार से बिबरन लिखल गइल बा, एह बात के कुछ संकेत मिले ला की समुद्रगुप्त के राजगद्दी खाती संघर्ष करे के परल। कुछ इतिहासकार लोग *कौमुदीमहोत्सवम्* नाँव के नाटक पर आधारित बिचार बतावे ला की एह में बर्णित सीन जेह में राजा अपना मरण के समय अपना बेटा के उत्तराधिकार सउँपें ले आ हारल राज सभ के दोबारा जीते खाती कहे लें, चंद्रगुप्त द्वारा समुद्रगुप्त के दिहल आदेस के चिन्हित करे ला। हालाँकि बाद के इतिहासकार लोग एह मत के बहुत महत्व ना देला आ *कौमुदीमहोत्सवम्* में बर्णित घटना के इतिहासी महत्व के ना माने ला।

## गैलरी

File:Dinar of Chandragupta I LACMA M.77.55.15 (1 of 2).jpg|चंद्रगुप्त I के समय के दीनार
File:Queen Kumaradevi and King Chandragupta I on a coin.jpg|कुमारदेवी आ चंद्रगुप्त, समुद्रगुप्त के काल के सिक्का पर देखावल


## इहो देखल जाय
* चंद्रगुप्त मौर्य
* चंद्रगुप्त विक्रमादित्य
* समुद्रगुप्त
* गुप्त साम्राज्य

## संदर्भ

## संदर्भ स्रोत

* 

श्रेणी:गुप्त साम्राज्य
चंद्रगुप्त विक्रमादित्य

**चंद्रगुप्त विक्रमादित्य** भा **चंद्रगुप्त II** प्राचीन भारत के गुप्त साम्राज्य के परतापी राजा रहलें।

## संदर्भ

श्रेणी:गुप्त साम्राज्य
भारत में हिंदू धर्म

हिंदू धर्म भारत के प्रमुख आ बहुसंख्यक लोग के धर्म हवे। 2011 के जनगणना के अनुमान के हिसाब से 79.8% लोग अपना के हिंदू बतावल (जे करीब 966 मिलियन भा 99.6 करोड़ के बराबर होखी)। एकरे अलावा इहाँ 14.2% लोग इस्लाम माने वाला आ बाकी 6% लोग अन्य धरम (जैन, बौद्ध, ईसाई वगैरह) माने वाला बाटे।

हिंदू धर्मं में प्रमुख शाखा शैव आ वैष्णव मत माने वाला लोग के बा। नेपाल आ मारीशस के अलावा भारत तीसरा अइसन देस बा जहाँ हिंदू जनसंख्या बहुसंख्यक बाटे।

## संदर्भ

श्रेणी:देस अनुसार हिंदू धर्म
श्रेणी:हिंदू धर्म
श्रेणी:भारतीय संस्कृति
हरीकेन मारिया

**हरीकेन मारिया** एगो पावरफुल चक्रवात बा जे 20 सितंबर 2017 के प्यूर्टो रिको से टकराइल। ई साफिर सिंपसन पैमाना पर श्रेणी&nbsp;4 के हरीकेन बतावल गइल बा।

## इहो देखल जाय
* हरीकेन इरमा

श्रेणी:2017 में आइल हरीकेन
गंडकी प्रदेश

**प्रदेश ४** नेपाल के नयका संविधान जवन २० सिंतबर २०१५ के लागू भइल ओहि के द्वारा स्थापित एगो प्रदेश ह जेवना के अभी प्रदेश विधानसभा द्वारा नामांकन होखल बाकी बा। 

इऽ प्रदेश में ११ गो जिला सभ बाड़े:
# बागलुंग जिला
# गोरखा जिला
# कास्की जिला
# लमजुंग जिला
# मनांग जिला
# मुस्तांग जिला
# म्याग्दी जिला
# नवलपरासी जिला (बर्दाघाट से पूर्व)
# पर्बत जिला
# स्यांगजा जिला
# तनहुँ जिला
लुंबिनी प्रदेश

**लुम्बिनी प्रदेश** नेपाल के सात गो प्रदेश सभ में से एगो हऽ जवन नेपाल के नयका संविधान द्वारा 20 सितंबर 2015 के बनल। बुटवल के इ प्रदेश के राजधानी घोसित कइल गइल। इ प्रदेश के उत्तर ओर गंडकी प्रदेश आ कर्नाली प्रदेश बाड़े, पुरुब ओर से गंडकी प्रदेश छुवेला त पच्छिम ओर से कर्नाली प्रदेश आ सुदूर पच्छिम प्रदेश छुवेंला आ भारत के उत्तर प्रदेश इ प्रदेश के दक्खिन ओर स्थित बाटे।

## संदर्भ


श्रेणी:नेपाल के प्रदेश सभ
मधेश प्रदेश

**मधेश प्रदेश**, नेपाल के सात गो प्रदेश सभ में से एक ठो प्रदेश बा। 20 सितंबर 2015 के संविधान जारी होखला के साथ ही नेपाल में सात गो प्रदेश के निर्माण हो गइल।

प्रदेश संख्या 2 नेपाल के पूर्वी तराई क्षेत्र में स्थित बा। इऽ प्रदेश में कुल 8 गो जिला कुल बाड़े। इऽ के पूरब के 2 गो जिला कोशी प्रदेश से सटल बाड़े, बाकी के 6 गो जिला बाग्मती प्रदेश से उत्तर कि तरफ से सटल बा। इऽ के दक्षिण में भारत के बिहार राज्य स्थित बा। इऽ प्रदेश के नाम मधेश प्रदेश या मिथिला प्रदेश हो सकत बा (प्रस्तावित बा)।

इ प्रदेश में जम्मा जनसंख्या 5,404,145 बा आ एकर क्षेत्रफल जम्मा 9,661 किमी² बा।

## प्रशासनिक बिभाजन
प्रदेश संख्या 2 के अंतर्गत नीचे दिहल जिला सभ सामिल बाड़ें:

## संदर्भ

श्रेणी:नेपाल के प्रदेश सभ